Juozo Miltinio dramos teatras

Juozo Miltinio dramos teatras – Panevėžio teatras. Istorija 1940 m. lapkričio 18 d. LTSR švietimo liaudies komisaras Antanas Venclova pasirašė įsakymą dėl Panevėžio dramos teatro organizavimo, kuriuo leido Jonui Sakui organizuoti ir vadovauti Panevėžio dramos teatrui. 1940 m. Juozas Miltinis vadovavo Kauno Darbo rūmų teatro vaidybos studijai ir teatrui. Jis 1940 m. lapkričio 21 d. paskirtas naujojo Panevėžio dramos teatro aktoriumi, turinčiu teisę režisuoti. 1940 m. gruodžio 1 d. Valstybės teatro konkurse atrinkti jauni aktoriai atvyko į Panevėžį. Trupę sudarė Jonas Alekna, Bronius Babkauskas, Vaclovas Blėdis, Janina Dulskytė, Veronika Fakejevaitė, Teklė Grigaliūnaitė, Balys Gudanavičius (Gudonavičius), Konstancija Kučinskaitė, Zigmas Lapinskas, Jadvyga Matulytė, Gediminas Pauliukaitis, Veronika Ruminavičiūtė, Kazys Vitkus ir kt. Vėliau prisijungė Donatas Banionis, Steponas Kosmauskas, Stasys Paska ir kt. 1941 m. kovo 15 d. parodyta pirmoji premjera, pagal N. Pogodino pjesę „Sidabrinis slėnis“. Ją palankiai sutiko spauda, pažymėdama jaunųjų aktorių nepaprastą užsidegimą, nuoširdumą, ansambliškumą. 1954 m. dėl ideologinio konflikto kultūros ministras Aleksandras Gudaitis-Guzevičius atleido J. Miltinį iš teatro direktoriaus ir vyriausiojo režisieriaus (dab. meno vadovo) pareigų, paskyrė jį LTSR kino studijos dubliažo režisieriumi. 1959 m. J. Miltinis grąžintas į teatrą vyr. režisieriumi. Jam grįžus teatras suklestėjo. 1967 m. Lenino aikštėje iškilo dabartinis teatro pastatas. Statybų metu laiptams ir dekoratyvinei sienai prie teatro įrengti panaudoti žydų senųjų kapinių paminkliniai akmenys. Iki 1980 m. prie teatro veikė J. Miltinio studija. Žymūs aktoriai Meno vadovai Vadovai Dailininkai Liudas Vilimas (pirmasis) Mečislovas Bulaka Algimantas Mikėnas Jonas Surkevičius Albertas Stepanka Kęstutis Vaičiulis Nikas Safronovas Šaltiniai Nuorodos Teatro svetainė Teatro Facebook puslapis Informacija apie teatro pastatą